ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں صحتیاب ہونے والے معاملوں کی تعداد
14.2 لاکھ کے پار ہوئی
نئی دہلی،8 اگست 2020/ مرکز/ مرکز کے زیرانتظام علاقوں کی حکومتوں کے ذریعہ روک تھام، جانچ، آئیسولیشن اور علاج کے لیے مرکوز اور مؤثر کوششوں کے باعث کووڈ 19 سے ٹھیک ہونے والے معاملوں کی شرح میں اضافہ ہوا ہے اور ان معاملوں میں ہونے والی شرح اموات میں بھی تیزی سے گراوٹ درج کی گئی ہے۔
مؤثر نگرانی اور بہتر جانچ نیٹ ورک کے ذریعہ سرگرم معاملوں کا فوری طور پر پتہ لگانے کو یقینی بنایا گیا ہے اور اس کے سبب سنگین اور نازک معاملوں کا وقت پر کلینکل مینجمینٹ کیا گیا ہے۔عالمی سطح پر مسابقتی طور پر ، ہندوستان میں فی ملین معاملوں کی تعداد سب سے کم معاملوں والے ممالک میں سے ایک ہے،جہاں پر معاملات کا فی ملین عالمی اوسط، 2,425 ہے، وہیں ہندوستان میں یہ اوسط 1,469 ہے۔
مرکز/ مرکز کے زیرانتظام علاقوں کی حکومتوں کے ذریعہ ٹیسٹ، ٹریک اور ٹریٹ حکمت عملی پر مربوط نفاذ کے
نتیجے میں، عالمی پیمانے پر مسابقتی طور پرشرح اموات میں کمی کو یقینی بنایا جاسکا ہے اور اس میں لگاتار گراوٹ درج کی جارہی ہے۔ملک میں کووڈ 19 معاملوں میں شرح اموات کم ہوکر 2.04 فیصد رہ گئی ہے۔
کووڈ-19 سے ہونے والی اموات کی شرح میں کمی لانے کی مرکوز کوششوں کے ساتھ ہندوستان، فی ملین سب سے کم اموات والا ملک ہے، یہاں پر فی ملین یہ تعداد 30 ہے جبکہ اس کا عالمی اوسط 91 ہے۔
کووڈ 19 سے ٹھیک ہونے والے معاملوں میں تیزی سے اضافہ ہوا ہے۔ گزشتہ چوبیس گھنٹوں میں 48,900 مریضوں کو رخصت کئے جانے کے ساتھ ہی، ہندوستان میں کووڈ 19 سے صحت یاب ہونے والے کل معاملوں کی تعدادبڑھ کر 14,27,005 ہوچکی ہے۔ صحت یاب ہونے کی شرح میں لگاتار اضافہ ہورہا ہے اور یہ 68.32 فی صد ہوچکی ہے۔
فی الحال ملک میں سرگرم معاملوں کی تعداد 6,19,088 ہے جو درحقیقت ہندوستان میں ایک کیس لوڈ ہے جو کہ کل مثبت معاملوں کا 29.64فیصد ہے، جنہیں طبی نگرانی میں یا تو اسپتالوں میں یا گھروں میں آئسولیشن میں رکھا گیا ہے۔
پورے ملک میں جانچ میں آسانی پیدا کرنے کے لیے توسیعی کلینکل ٹیسٹنگ لیب نیٹ ورک اور سہولت مراکز کے قیام کے باعث، ہندوستان میں کووڈ 19 انفیکشن کا پتہ لگانے کے لیے اب تک کل 2,33,87,171 نمونوں کی جانچ کی جاچکی ہے۔ گزشتہ چوبیس گھنٹوں میں 5,98,778 نمونوں کی جانچ کی گئی ہے۔ فی ملین جانچوں میں بھی اضافہ درج کیا گیا ہے جو آج بڑھ کر 16,947 ہوچکا ہے۔
اس وسیع جانچ کی ایک اہم وجہ کلینکل لیباریٹریز کے نیٹ ورک میں مسلسل اضافہ ہونا ہے۔ سرکاری شعبے میں 936 لیباریٹریزاور نجی شعبے میں 460 لیباریٹریزکے ساتھ ہندوستان میں کووڈ19 کی جانچ کے لیے کل لیباریٹریز کی تعداد 1,396ہے جس میں شامل ہیں:
1۔ ریئل ٹائم آر ٹی پی سی آر پر مبنی لیباریٹریز: 711 (سرکاری 428 نجی 283(
2۔ٹونیٹ پر مبنی لیباریٹریز: 574 (سرکاری 476 نجی 98(
3۔ سی بی ناٹ پر مبنی لیباریٹریز: 111(سرکاری32 نجی79(
کوویڈ ۔19 سے متعلق تکنیکی مسائل ، رہنما خطوط اور مشوروں سے متعلق تمام مستند اور تازہ ترین معلومات کے لئے ،: https://www.mohfw.gov.in/ اورMOHFW_INDIA دیکھیں۔
کوویڈ ۔19 سے متعلق تکنیکی سوالات ای میل کے ذریعے تکنیکی سوالات کو کوکیز.کویڈ 19[at]gov[dot]in پر اور دوسرے سوالات ncov2019[at]gov[dot]in پر اور @ کوویڈ انڈیاسیوا پر ٹویٹ کے ذریعے پوچھ سکتے ہیں۔
کوویڈ ۔19 سے متعلق کسی بھی معلومات کے لئے وزارت صحت اور خاندانی بہبود کے ہیلپ لائن نمبر پر رابطہ کریں: + 91-11-23978046 یا 1075 ۔
کوویڈ ۔19 پر ریاستوں / مرکز ریاستوں کی ہیلپ لائن نمبروں کی ایک فہرست https://www.mohfw.gov.in/pdf/coronvavirushelplinenumber.pdf پر دستیاب ہے۔
م ن۔ ش ت ۔ ج
Uno-4409
(Visitor Counter : 153
وزارت سیاحت
سیاحت کی وزارت کیواڑیامجسمہ اتحاد کے مقام پرسالانہ کنوینشن 12سے 24فروری ، 2021تک منعقد کرنے کے لئے گھریلوسیاحتی آپریٹرس کی ایسوسی ایشن کے ساتھ تعاون کرے گی
یہ سالانہ کنوینشن لوک ڈاؤن کے بعد وزارت سیاحت کے کسی شراکت دارکی طرف سے جسمانی طورپرمنعقد کی جانے والی پہلی بڑی تقریب ہے :سکریٹری سیاحت
نئی دہلی ،10فروری : حکومت ہند کی وزارت سیاحت اس صنعت اوراس کے شراکت کے ساتھ جاری رابطوں کے تحت گھریلوسیاحت آپریٹروں کی ایسوسی ایشن کو 12سے 14فروری ، 2021تک کیواڑیامیں اسٹیچوآف یونٹی کے مقام پر سالانہ کنوینشن کے انعقاد میں مدد دے رہی ہے ۔ اس تقریب میں وزارت سیاحت کے سکریٹری جناب اروند سنگھ‘‘ سیاحت کے فروغ میں ایوی ایشن کا کردار’’کے موضوع پر ایک اجلاس سے خطاب کریں گے ۔ وزارت سیاحت کے ایڈیشنل ڈائرکٹرجنرل جناب روپیندربرار ایک اجلاس کی سرپرستی فرمائیں گے جس کاعنوان ہوگا ‘‘تکنالوجی مستقبل میں ورچوئل سے حقیقی کی طرف سفرہے ۔’’
آج نئی دہلی میں اس کنوینشن کے مطابق گفتگوکرتے ہوئے سیاحت کے سکریٹری جناب اروند سنگھ نے بتایا کہ لاک ڈاؤن کے کسی شراکت دار ایسوسی ایشن کی طرف سے جسمانی طورپر منعقد کیاجانے والا یہ پہلا سالانہ کنوینشن ہوگا۔ اس تقریب میں ملک بھرسے تقریبا 400-350وفود شرکت کریں گے جن میں حکومتی شخصیات ، سیاحتی صنعت سے تعلق رکھنے والے نمایاں مقررین ،گھریلوٹورآپریٹرز ، ایئرلائنز ، ہوٹل مالکان اورمیڈیاکے نمائندے شامل ہیں ۔ سکریٹری موصوف نے مزید بتایاکہ اس کنوینشن کا افتتاح 12فروری ، 2021کو شام 5بجے کیاجائے گا۔13فروری کو کاروبارسے متعلق اجلاس ہوگا ، جس میں سیاحت ، مصنوعات کی پیش کش ، ٹریول کمپنیوں کے ساتھ بی 2بی میٹنگ ملاقات ، ٹورزم اینڈ ہاسپٹلٹی شراکت دار وں ، جیسے موضوعات پر گفتگوہوگی ۔اس کے علاوہ سفری مصنوعات کو اجاگرکرنے والی ایک نمائش بھی لگائی جائے گی ۔
جناب اروند سنگھ نے مزید کہاکہ ہندوستان ایک عظیم گھریلو مارکیٹ کا حامل ہے ، جو بین الاقوامی سیاحت پربڑی حدتک انحصارکرنے والے ممالک کے مقابلے میں کووڈ -19کے اثرات کو زیادہ آسانی سے کم کرسکتاہے ۔ جہاں تک لاک ڈاؤن کے بعد وباء کو پھیلنے سے روکنے میں کامیابی کی بات ہے تو یہ ایک مسلمہ حقیقت ہے کہ ہماری گھریلو سیاحت بین الاقوامی سیاحت کے مقابلے میں زیادہ تیزی سے بحالی کی طرف گامزن ہوگی ۔ ‘‘دیکھو اپنادیش ’’وزارت سیاحت کی ایک پہل ہے ۔یہ پہل وزیراعظم نریندرمودی کی اس اپیل سے مطابقت رکھتی ہے ، جو انھوں نے 15اگست ، 2019کو لال قلعہ کے سبزہ زارسے اپنی تقریرکے دوران کی تھی ۔ جس میں انھوں نے تمام شہریوں سے سال 2022تک کم از کم 15مقامات کا ہندوستان میں گھریلوسیاحت کو فروغ دینے کے مقصد سے دورہ کرنے کے لئے کہاتھا تاکہ سیاحتی مقامات پر سیاحتی سرگرمیوں میں اضافہ کرکے مقامی معیشت کی ترقی میں مدد کی جاسکے ۔
جناب اروند سنگھ نے یہ بھی فرمایا کہ‘‘ وزیراعظم نے بھی 17جنوری ، 2021کو صبح 11بجے ویڈیوکانفرنسنگ کے ذریعہ ملک کے بہت سے علاقوں سے کیواڑیاتک پہنچنے والی 8ٹرینوں کا افتتاح کیاتھا، جن کے ذریعہ اسٹیچوآف یونٹی تک براہ راست رسائی کی راہیں ہموار ہوتی ہیں ۔ احمدآباد سے کیواڑیاجانے والی ٹرین میں ایک وسٹاڈوم کوچ بھی ہوتاہے ، جو سیاحتی نقطہ نظرسے ایک زبردست پرکشش چیز ہے ۔’’
وزارت دفاع
ملک میں تیار دفاعی ساز و سامان کی خریداری کے لیے سرمایہ کاری
رکشا راجیہ منتری جناب اجے بھٹ نے آج راجیہ سبھا میں جناب سانبھا جی چھترپتی کے سوال کا تحریری جواب دیتے ہوئے درج ذیل معلومات فراہم کی:
حکومت ہند کی ’آتم نربھر بھارت‘ پہل پر عمل کرتے ہوئے اس بات کا فیصلہ کیا گیا ہے کہ مجموعی طور پر خریداری کے لیے مختص کی گئی 111463.21 کروڑ روپے کی رقم میں سے 71438.36 کروڑ روپے گھریلو سطح پر خریداری کے لیے مقرر کی جائے گی۔
دفاعی ساز و سامان کی مجموعی خریداری متعدد گھریلو اور غیر ملکی تاجروں سے کی جاتی ہے، جو خطرے کے قیاس، کارروائی میں پیش آنے والے چیلنجز اور ٹیکنالوجی میں ہونے والی تبدیلی کے ساتھ ساتھ مسلح افواج کی تیاری کی حالت میں رکھنے پر مبنی ہوتی ہے۔ گزشتہ تین مالی سال، یعنی 19-2018 سے 21-2020 کے دوران طیارہ، میزائل، ٹینک، بلیٹ پروف جیکٹ، بندوق، بحریہ کی کشتیوں، راڈار، نیٹ ورک وغیرہ جیسے دفاعی ساز و سامان کی مجموعی خریداری کے لیے ہندوستانی تاجروں کے ساتھ 102 معاہدوں پر دستخط کیے گئے ہیں۔
’آتم نربھر بھارت‘ پہل کے حصہ کے طور پر دفاعی پیداوار میں خود کفیل بننے کی رفتار کو تیز کرنے کے لیے، دو مثبت دیسی فہرست بنانے کا اعلان کیا گیا ہے۔ پہلی مثبت دیسی فہرست بنانے کا اعلان اگست 2020 میں کیا گیا تھا، جس میں 101 سامان شامل تھے، اور دوسری فہرست کا اعلان مئی 2021 میں کیا گیا، جس میں 108 سامان شامل ہیں۔ ان فہرستوں کا مقصد دسمبر 2025 تک پابندی کو آہستہ آہستہ نافذ کرنا ہے۔ ان فہرستوں کے جاری کرنے کا مقصد بھارت کی دفاعی صنعت کو مسلح افواج کے متوقع تقاضوں سے واقف کرانا ہے تاکہ وہ دیسی بنانے کےمقصد کے حصول کے لیے بہتر تیاری کر سکیں۔ یہ ہندوستانی دفاعی صنعت کے لیے بہترین موقع ہے کہ وہ آنے والے برسوں میں مسلح افواج کے تقاضوں کو پورا کرنے کے لیے، خود اپنی ڈیزائن اور ڈیولپمنٹ کی صلاحیتوں کو بروئے کار لاتے ہوئے یا دفاعی تحقیق و ترقی کے ادارہ  کے ذریعے اپنائے گئے طریقوں کا استعمال کرکے ، لسٹ میں درج سامان تیار کر سکیں۔
قبائیلی امور کی وزارت
ڈیجیٹل صنعت کاری کے ذریعے قبائلی برادریوں کو اونچا اٹھانے کےلیے ‘گول پروگرام’ کا دوسرا مرحلہ شروع کیا گیا
قبائلی امور کے وزیرجناب ارجن منڈا نے ‘گوئنگ آن لائن ایز لیڈرس’  پروگرام کے دوسرے مرحلے کا افتتاح کیا۔ یہ پروگرام قبائلی امور کی وزارت اور میٹا  کی ایک مشترکہ پہل ہے۔ جی او اے ایل 2.0 پہل کا مقصد ملک کی قبائلی برادریوں کے درمیان صنعت کاری کو فروغ دے کر اور ڈیجیٹل ٹیکنالوجی کا استعمال کرکے ان کے لیے مواقع پیدا کرکے 10 لاکھ نوجوانوں کو ڈیجیٹل طور پر اہل بنانا ہے۔
اس موقع پر اپنے خطاب میں جناب منڈا نے کہا کہ جی او اے ایل پروگرام کے ذریعے اہل بنائے جارہے لوگ اپنی برادریوں کی قیادت کررہے ہیں اور اس طرح یہ پروگرام ایک خاموش انقلاب بن رہا ہے۔ مرکزی وزیر نے کہا کہ ہماری برادریوں کے پاس موجود وسائل کا اب آدیواسی برادریوں کو بااختیار بنانے کے لیے جدید آلات کے ساتھ استعمال کیا جاسکتا ہے۔
جناب ارجن منڈا نے کہا کہ اس پروگرام کا بنیادی مقصد قبائلی برادریوں کو جوڑنااور انہیں ہنرمند بنانا، صلاحیت سازی کو فروغ دینا اور اپنی برادریوں کی زندگی میں تبدیلی لانا ہے۔ انہوں نے کہا کہ یہ ایک حوصلہ افزا مقصد ہے۔ اس پروگرام کا مقصد 10 لاکھ لوگوں تک سیدھے پہنچنا اور انہیں باصلاحیت بناتے ہوئے ان کے ذریعے کئی لوگوں کو بااختیار بنانا ہے۔
اس پروگرام کے ذریعے نشان زد کیے گئے جی او اے ایل شرکا کی میٹابزنس کوچ- وہاٹس ایپ پر مبنی لرننگ بوٹ تک رسائی ہوگی، جو شرکا کو فیس بک، انسٹاگرام اور وہاٹس ایپ کا استعمال کرکے اپنے کاروبار کو بڑھانے اور ترقی کرنے کے بارے میں ہنرمندی سیکھنے کا موقع فراہم کرے گا۔ شرکا کو ڈیجیٹل معیشت میں سرگرم رول نبھانے کے لیے انہیں بااختیار بنانے کے مقصد سے پروگرام میں ٹرینرس کی اینٹی اسکیمنگ تعلیم، آن لائن محفوظ رہنا، غلط معلومات کا مقابلہ کیسے کریں اور ایک بہتر ڈیجیٹل شہری ہونے جیسے موضوعات پر 9 زبانوں میں فیس بک لائیو اجلاس بھی شامل ہوں گے۔ جی او اے ایل کے پہلے مرحلے میں ملک بھر کے آدیواسی نوجوانوں کو حوصلہ فراہم کرنا اور جوڑنا اور ان کے ہنر کو بڑھانا شامل تھا۔ ان میں سے کچھ نے اب ایسے کاروبار بنا لیے ہیں، جو قومی سطح پر بڑھ رہے ہیں۔
اس موقع پر قبائلی امور کی وزارت میں سکریٹری جناب انل کمار جھا، آئی آئی پی اے کے ڈائریکٹر جنرل جناب ایس این ترپاٹھی، قبائلی امور کی وزارت میں جوائنٹ سکریٹری نول جیت کپور اور ملک بھر کی آدیواسی برادریوں کے نوجوان اور صنعت کار بھی موجود تھے۔
جی او اے ایل پروگرام کے پہلے مرحلے کے نتیجے میں آدیواسی برادری کے 75 فیصد شرکا نے اپنے خیالات کو الفاظ میں بہتر طریقے سے ظاہر کرنے میں قابل ہونے کی بات مانی اور اپنے روایتی ہنر میں بہتری کا مشاہدہ کیا۔ تقریبا 69 فیصد شرکا ڈیجیٹل کامرس کا فائدہ اٹھانے میں کامیاب ہوئے اور تقریبا 63 فیصد نے کہا کہ اس سے انہیں یہ سمجھنے میں مدد ملی کہ اپنا کاروبار کیسے شروع کیا جائے۔
اس پروگرام کا مقصد آدیواسی اور دیسی برادریوں کے نوجوانوں اور خواتین کو ڈیجیٹل پلیٹ فارم کی پوری صلاحیت کا استعمال کرنے اور سماجی ترقی کو آگے بڑھانے کے لیے ان کی قائدانہ صلاحیت کو بڑھانے کی خاطر بااختیار بنانا ہے۔ڈیجیٹل شمولیت کے ساتھ ساتھ پروگرام کا مقصد آدیواسی ضلعوں میں سب سے کمزور برادریوں کی مدد کرنا جاری رکھتے ہوئے آدیواسی نوجوانوں اور دیہی علاقوں میں آدیواسی خواتین کی قیادت والے کاروبار وں پر توجہ مرکوز کرکے معیشت میں سرگرم طریقے سے تعاون فراہم کرنا ہے۔
اقلیتی امور کی وزارتت
اقلیتوں کی فلاح و بہبود
اقلیتی امور کی مرکزی وزیر محترمہ اسمرتی زوبن ایرانی نے لوک سبھا میں ایک سوال کے تحریری جواب میں یہ معلومات دی ہے کہ سرکار ہنرمندی اور کاروبار کی وزارت ، ٹیکسٹائل کی وزارت، ثقافت کی وزارت، خاتون و اطفال ترقی اور دیہی ترقیات کی وزارت کی مختلف اسکیموں کے توسط سے اقلیتوں ، خاص طور سے سماج کے اقتصادی طور سے کمزور اور کم اختیارات حاصل کرنے والے فرقوں سمیت ہر طبقے کی فلاح و بہبود کے لئے مختلف اسکیموں کو نافذ کرتی ہے۔
اقلیتی امور کی وزارت چھمرکزی طور سے نوٹیفائیڈ اقلیتی فرقوں کی سماجی ، اقتصادی اور تعلیمی ترقی کے لئے خصوصی طور سے ملک بھر میں مختلف اسکیمیں نافذ کرتی ہیں۔اقلیتی فرقوں کے لئے وضع کی گئی اسکیموں کا فائدہ اہل استفادہ کنندگان کے ذریعے اٹھایا جارہا ہے۔
اقلیتی امور کی وزارت کی اسکیموں کے تحت ریاست وار فنڈ مختص نہیں کیا جاتا ہے۔ حالانکہ پردھان منتری جن وِکاس کاریہ کرم کے تحت جو کہ نشان زد علاقوں میں کمیونٹی بنیادی ڈھانچہ پروجیکٹوں کی ترقی کے لئے ایک مرکزی اسپانسرڈ اسکیم ہے، اس کے نفاذ کے لئے ریاستی سرکاروں کو فنڈ جاری کیا جاتا ہے۔وزارت مالیات کے محکمہ اخراجات کے ترمیمی عمل کے مطابق یہ یقینی بنانے کے لئے کہ ریاستوں کے ذریعے فنڈ کا بہتر استعمال کیا جاتا ہے، اب پی ایم جے وی کے کے تحت جاری کیا جانے والا فنڈ الگ الگ اسکیموں سے بندھا ہوا نہیں ہے۔پی ایم جے وی کے کے تحت جاری فنڈ کا استعمال کرنے کے لئے ریاستوں کو اسے خرچ کرنے کی اجازت دی گئی ہے۔پی ایم جے وی کے کی ریاستی نوڈل ایجنسی کے بینک کھاتے میں دستیاب رقم ایک عام پول بناتی ہے، جس کا استعمال ریاستوں کے ذریعے جاری پروجیکٹوں کو پورا کرنے کے لئے بھی کیا جاسکتا ہے۔پردھان منتری جن وِکاس کاریہ کرم کو ملک کے تمام اضلاع میں نافذ کرنے کے لئے مالی سال 23-2022 سے ترمیم کیا گیا ہے۔ پی ایم جے وی کے کے تحت بنائے گئے تمام اثاثوں کی جیو-ٹیگنگ اور پی ایم جے وی کے کے تحت پروجیکٹوں کے بہتر نفاذ؍ نگرانی کے لئے تعمیر؍ پروجیکٹوں کے پورا ہونے کے مختلف مرحلوں کی تصویروں سمیت پروجیکٹ کی مخصوص خصوصیات کو کیپچر کرنے کے لئے ایک موبائل ایپ پی ایم جے وی کے بھوون تیار کیا گیا ہے۔
یہ یقینی بنانے کے لئے کہ اقلیتوں کے لئے نافذ کی گئی اسکیموں کا فائدہ حقیقت میں خواہش مند استفادہ کنندگان تک پہنچے، ہنرمندی سمیت اس وزارت کی مختلف اسکیموں کے تحت اسکالر شپ رقم؍ وظیفہ؍ مالی مدد راست فائدہ منتقلی  کے توست سے براہ راست استفادہ کنندگان کے کھاتے میں جاری کی جاتی ہے۔اس کے علاوہ نیشنل اسکالر شپ پورٹل کے توسط سے اسکالر شپ اسکیموں کو لاگو کیا جارہا ہے،جس میں شفاف جانچ ، ڈی-ڈپلی کیشن سے بچنے کی خصوصیات ہیں،جس کے نتیجے میں بچولیوں ، فرضی استفادہ حاصل کرنے والوں کا صفایا ہوجاتا ہے۔
ا قتصادی امور کی کابینہ کمیٹی
کابینہ نے گنا سیزن 2020-21 کے لئے چینی ملوں کے ذریعے قابل ادا گنے کی مناسب اور نفع بخش قیمت کے تعین کو منظوری دی
نئی دہلی، 19/اگست 2020 ۔ وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی  نے زرعی لاگت اور کمیشن فار ایگریکلچرل کاسٹ اینڈ پرائزیز  کی سفارشات کے مطابق گنا سیزن 2020-21  کے لئے چینی ملوں کے ذریعے قابل ادا گنے کی مناسب اور نفع بخش قیمت  کے تعین کو درج ذیل بنیاد پر منظوری دی ہے:
- گنا سیزن 2020-21 کے لئے ایف آر پی 10 فیصد کی ریکوری کی بنیاد پر 285 روپئے فی کوئنٹل طے کیا گیا ہے۔
- ریکوری میں 10 فیصد سے زیادہ ہر ایک 0.1 فیصد کے اضافہ کے لئے فی کوئنٹل 2.85 روپئے کا پریمیم ادا کرنے، اور
- ہر ایک ریکوری میں 0.1 فیصد کی کمی پر ایف آر پی میں 2.85 روپئے فی کوئنٹل کی شرح سے کمی کرنے کا التزام کیا گیا ہے۔ یہ نظم ایسی چینی ملوں کے لئے ہے جن کی ریکوری 10 فیصد سے کم لیکن 9.5 فیصد سے زیادہ ہے، حالانکہ ایسی چینی ملوں کے لئے جن کی ریکوری 9.5 فیصد یا اس سے کم ہے، ایف آر پی 270.75 روپئے فی کوئنٹل طے کیا گیا ہے۔
گنے کی کاشت کرنے والے کسانوں کو ان کی پیداوار کی مناسب اور نفع بخش قیمت مل سکے، اس نقطہ نظر سے ایف آر پی کا تعین نفع بخش ہوگا۔
گنے کا ’ایف آر پی‘ گنا  آرڈر، 1966 کے تحت طے ہوتا ہے۔ یہ ملک بھر میں یکساں طور پر قابل نفاذ ہوگا۔
نائب صدر جمہوریہ ہند کا سکریٹریٹ
سکریٹری صحت نے ایلورو میں صحت کی تازہ ترین صورتحال پر نائب صدر کو واقف کرایا
نئے معاملات کی تعداد میں تیزی سےکمی آئی ہے-سکریٹری نے نائب صدر کو بتایا
نئی دہلی،12 دسمبر 2020/صحت اور خاندانی بہبود کے سکریٹری جناب راجیش بھوشن اور جوائنٹ سکریٹری  جناب لو اگروال نے آج نائب صدر، جناب ایم ونکیا نائیڈو سے اپ راشٹرپتی نواس میں ملاقات کی اور ایلورو کی تازہ ترین صحت کی صورتحال سے انہیں آگاہ کیا۔ آندھراپردیش میں بہت سے لوگوں کو ایک غیر تشخیصی بیماری کے ساتھ اسپتال میں داخل کیا جارہا ہے۔ مبینہ طور پر وہاں کے لوگوں کو چکر آنا، بے ہوشی ، سر درد اور قے ہونی جیسے تکلیفوں کا سامناکرنا پڑ رہا ہے۔
اس کے بعد ، نائب صدر نے مرکزی وزیر صحت جناب ہرش وردھن سے وہاں کی صحت کی صورتحال کے بارے میں بات چیت کرنے کے بعد 8 دسمبر 2020 کو مرکز نے طبی ماہرین کی ایک ٹیم کو ایلور روانہ کیا تھا۔
صحت کے سکریٹری نے جناب نائیڈو کو مرکزی کمیٹی کی ابتدائی جانچ کے نتائج سے واقف کیا جنہوں نے ایلورو میں متاثرہ علاقوں کا دورہ کیاتھا۔ سکریٹری نے کہا کہ مرکزی ٹیم کی دہلی واپسی کے بعد ایک تفصیلی رپورٹ تیار کی جائے گی اور اسی کے مطابق ضروری مشاورت اور رہنما ہدایات جاری کئے جائیں گے۔
نائب صدر کو بتایا گیا کہ ایلورو میں نئے معاملات کی تعداد میں تیزی سے کمی واقع ہوئی ہے ، جنمیں 11 دسمبر 2020 کو صرف 02 نئے معاملات رپورٹ ہوئے۔ جناب نائیڈو نے سکریٹری صحت سے کہا کہ وہ اس صورتحال پر نگاہ رکھیں اور تمام ضروری کارروائیاں کریں۔
م ن۔ ش ت۔ج
Uno-8044
(Visitor Counter : 158
ریلوے کی وزارت
انڈین ریلوے نے بڑی حصولیابی درج کرتے ہوئے پچھلے برس کے مجموعی مال برداری کے اپنے اعدادوشمار کو اس برس کے اختتام سے پہلے ہی پار کرلیا ہے
11مارچ 2021 کو انڈین ریلوے کی مجموعی مال ڈھلائی 1145.68ملین ٹن تھی جو پچھلے برس کی کُل مال برداری  سے زیادہ ہے
11مارچ 2021 تک انڈین ریلوے کا ماہانہ بنیادوں پر لوڈ 43.43 ملین ٹن تھا جو پچھلے برس کی اسی مدت کے مقابلے 10فیصد زیادہ ہے
مال ڈھلائی میں غیرمعمولی بہتری قومی اقتصادی ترقی کا ایک بہترین عکاس ہے
نئی دہلی:12،مارچ، 2021:کووڈ وبا سے پیدا ہوئے چیلنجوں کے باوجود 11مارچ 2021 کو انڈین ریلوے نے پچھلے برس کی کُل مجموعی مال ڈھلائی کے اعداد وشمار کو پار کرلیا ہے۔
11مارچ2021 کو انڈین ریلوے کی مجموعی مال برداری 1145.68 ملین ٹن تھی جو پچھلے برس کی مجموعی لوڈنگ  سے زیادہ ہے۔
مارچ 2021 کے یہ اعداد وشمار مال لوڈنگ اور رفتار کے معاملے میں تیزی کو ظاہر کرتے ہیں۔ ساتھ ہی انڈین ریلوے کس رفتار سے کام کررہی ہے اسے بھی اجاگر کرتے ہیں۔
11مارچ 2021 تک ماہانہ بنیاد پر انڈین ریلوے کا لوڈ 43.43 ملین ٹن تھا، جو پچھلے برس کی اسی مدت  کے مقابلے میں 10فیصد زیادہ ہے۔
11مارچ 2021 کو یومیہ بنیاد پر انڈین ریلوے کا مال لوڈنگ 4.07 ملین ٹن تھاجو پچھلے سال کی اسی تاریخ  کے مقابلے میں 34فیصد زیادہ ہے۔
مارچ 2021 کے مہینے میں 11مارچ تک مال گاڑیوں کی اوسط رفتار 45.49 کلو میٹر فی گھنٹہ تھی جو پچھلے برس کی اسی مدت  کے مقابلے میں تقریباً دوگنی ہے۔
قابل ذکر ہے کہ انڈین ریلوے مال گاڑیوں کی آمدورفت کو مزید پُرکشش بنانے کیلئے کئی رعایتیں اور چھوٹ بھی دے رہی ہے۔ زون اور ڈویزنوں میں تجارتی ترقیاتی اکائیوں کے مضبوط اُبھرنے کے ساتھ صنعتوں اور لاجسٹکس خدمات فراہم کرنے والوں کے ساتھ مستقل رابطے اور تیز رفتاری سے انڈین ریلوے کا مال ڈھلائی کافی تیزی سے ترقی کررہی ہے۔
اس حقیقت پر بھی توجہ مرکوز کرنے کی ضرورت ہے کہ کووڈ وبا کا استعمال انڈین ریلوے کے ذریعے اپنی مجموعی صلاحیت اور کارکردگی کو بہتر کرنے کے موقع کے طور پر کیا گیا ہے۔
ش ح۔م ع۔ ع ن
U NO:2468
(Visitor Counter : 129
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 214 کروڑ 77 لاکھ سے تجاوزکرگئی
12سے14سال کی عمر کے بچوں کو 4 کروڑ 6 لاکھ سے زیادہ پہلا ٹیکہ لگایا جاچکا ہے
بھارت میں سردست 48,850 مریض زیر علاج ہیں
گذشتہ 24 گھنٹوں میں 5,554 نئے معاملات درج کئے گئے
سردست شفایابی کی شرح 98.70 فیصد ہے
متاثرہ پائے جانے والے مریضوں کی ہفتہ واری شرح 1.80 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 214کروڑ 77 لاکھ  سے تجاوز کر گئی ہے۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 4 کروڑ 6 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,14,472
|
|
دوسری خوراک
|
|
1,01,10,503
|
|
احتیاطی خورک
|
|
68,59,235
|
|
صف اوّل کے کارکنان
|
|
پہلی خوراک
|
|
1,84,35,458
|
|
دوسری خوراک
|
|
1,77,05,236
|
|
احتیاطی خورک
|
|
1,33,48,786
|
|
12 سے 14 سال کی عمر کےنوعمر بچے
|
|
پہلی خوراک
|
|
4,06,01,437
|
|
دوسری خوراک
|
|
3,07,95,192
|
|
15 سے 18 سال کی عمر کے نوجوان
|
|
پہلی خوراک
|
|
6,17,82,129
|
|
دوسری خوراک
|
|
5,26,20,307
|
|
18 سے 44 سال کی عمر کے افراد
|
|
پہلی خوراک
|
|
56,08,63,050
|
|
دوسری خوراک
|
|
51,41,60,426
|
|
احتیاطی خوراک
|
|
7,51,63,460
|
|
45 سے 59 سال کی عمر کے افراد
|
|
پہلی خوراک
|
|
20,39,54,727
|
|
دوسری خوراک
|
|
19,65,68,391
|
|
احتیاطی خوراک
|
|
4,04,79,029
|
|
60 سال سے زیادہ عمر کے افراد
|
|
پہلی خوراک
|
|
12,76,17,981
|
|
دوسری خوراک
|
|
12,28,78,031
|
|
احتیاطی خوراک
|
|
4,33,97,171
|
|
احتیاطی خوراک
|
|
17,92,47,681
|
|
میزان
|
|
2,14,77,55,021
سردست ملک بھر میں زیر علاج مریضوں کی تعداد 48,850 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.11 فیصد ہیں ۔
ملک بھر میں شفایابی کی شرح 98.70 فیصد ہوگئی ہے۔ پچھلے 24 گھنٹے میں 6,322 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,39,13,294 ہوگئی ہے۔
گزشتہ 24 گھنٹے کے دورا ن 5,554 نئے معاملے درج ہوئے ہیں۔
گذشتہ 24 گھنٹے میں مجموعی طور پر 3,76,855 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 88 کروڑ 90 لاکھ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 1.80 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 1.47 فیصد ہے۔
صدر جمہوریہ کا سکریٹریٹ
صدر جمہوریہ ہند رام ناتھ کووند نے یوم اساتذہ کے موقع پر ہونہار اساتذہ کو قومی ایوارڈ پیش کئے
نئی دہلی،5؍ستمبر۔صدر جمہوریہ ہند جناب رام ناتھ کووند نے آج یوم اساتذہ کے موقع پر نئی دلی کے وگیان بھون میں منعقد ایک تقریب کے دوران ملک بھر کے ہونہاراساتذہ کو قومی ایوارڈ پیش کئے۔
اس موقع پر اظہار خیال کرتے ہوئے صدر جمہوریہ نے کہا کہ اسکولوں میں ہی کردار سازی کی مضبوط بنیاد ڈالی جاتی ہے۔ انہوں نے کہا کہ تعلیم کا اصل مقصد ایک طالب علم کو ایک اچھا انسان بنانا ہے اور اساتذہ اپنے طلبہ میں ایمانداری، ڈسپلن اور دیانت داری کا جذبہ بتدریج ان کے ذہن میں بٹھاتے ہیں۔ ایک اچھا انسان، جس کے پاس یہ تمام اقدار ہیں، ہر جگہ اچھا ثابت ہوگا۔ یہ یقین دہانی کرا کر کہ ان کے طلبہ اچھے انسان بنتے ہیں، اساتذہ ملک کی تعمیر کے عمل میں اہم تعاون دیتے ہیں۔
صدر جمہوریہ نےکہا کہ آج دنیا اطلاعات کے دور سے نکل کر معلومات کے دور کی طرف بڑھ رہی ہے۔ البتہ معلومات انسانی تہذیب کے تحفظ کو یقینی بنانے کے لئے کافی نہیں ہوگی۔ معلومات کے ساتھ ساتھ شعور کا ہونا بھی لازمی ہے ۔ جب معلومات کو عقلمندی کےساتھ مربوط کردیا جائے، تو یہ انسانی مسائل حل کر سکتا ہے۔ اس عالم کاری اور انتہائی مقابلہ جاتی دنیا میں ہم کومصنوعی ذہانت اور انسانی دردمندی کے درمیان ایک توازن قائم کرنا ہے اور ساتھ ہی ساتھ ڈیجیٹل لرننگ اور کردار سازی کے درمیان بھی توازن قائم کرنا ہے۔ اس طرح کی ذی شعور معلومات کی بنیاد پر ہی ہم آب و ہوا میں تبدیلی، آلودگی، گلیشیئر کے پگھلنے جیسے موجودہ چیلنجوں کو حل کر سکتے ہیں۔ صدر جمہوریہ نے کہا کہ اساتذہ پانی کے تحفظ کی اہمیت کے بارے میں طلبہ کو بیدار کر کے پانی کے بچاؤ کی قومی مہم میں اہم تعاون دے سکتے ہیں۔
صدر جمہوریہ نے اساتذہ سے اپیل کی کہ وہ ایک ایسی نئی نسل تیارکریں، جو معلومات اور عقلمندی سے پُرہو تاکہ وہ موجودہ چیلنجز سے کامیاب کے ساتھ نمٹ سکے۔
اس موقع پر جن معزز شخصیات نے تقریب میں شرکت کی، ان میں انسانی وسائل کے فروغ کے مرکزی وزیر جناب رمیش پوکھریال نشنک اورانسانی وسائل کے فروغ کے وزیر مملکت جناب دھوترے سنجے شمراؤ شامل ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 4053
(Visitor Counter : 42
قانون اور انصاف کی وزارت
پریس اعلامیہ
آئین ہند کے آرٹیکل 217 کی شق  کے ذریعے دئے گئے اختیارات کا استعمال کرتے ہوئے، صدر ہند کے چیف جسٹس آف انڈیا کے مشورے پر درج ذیل ہائی کورٹس میں درج ذیل چیف جسٹس اور ججوں کی تقرری سے خوشی ہوئی ہے۔ مورخہ 10 فروری 2022 کے نوٹیفکیشن کے تحت متعلقہ دفاتر میں چارج سنبھالنے کی تاریخ سے تقرریاں لاگو ہوں گی۔
|
|
نمبر.
|
|
نام 
|
|
ہائی کورٹ کا نام
|
|
1.
|
|
جناب منیشور راؤبھنڈاری ایکٹنگ چیف جسٹس مدراس ہائی کورٹ
|
|
چیف جسٹس مدراس ہائی کورٹ کی حیثیت سے
|
|
2.
|
|
کونا کانتی سری نواساریڈی عرف شری نواسا ریڈی ،وکیل
|
|
جسٹس آندھرا پردیش ہائی کورٹ کی حیثیت سے
|
|
3.
|
|
گنا منینی راما کرشنا پرساد ، وکیل
|
|
4.
|
|
وینکٹیشور لونِماگڈّا،وکیل
|
|
5.
|
|
ترلادا راج شیکھرراؤ،وکیل
|
|
6.
|
|
ستی سبا ریڈی،وکیل
|
|
7.
|
|
روی چیمالاپتی،وکیل
|
|
8.
|
|
محترمہ وڈی بویاناسجاتا ،وکیل
|
|
9.
|
|
وی نرسنگھ،وکیل
|
|
اوڈیشہ ہائی کورٹ میں جج کی حیثیت سے
|
|
10.
|
|
ویرا اے پرسناستا اتھی ، وکیل
|
|
11.
|
|
مرہاری شری رمن، وکیل
|
|
12.
|
|
منندر سنگھ بھٹی،وکیل
|
|
مدھیہ پردیش ہائی کورٹ میں جج کی حیثیت سے
|
|
13.
|
|
دوراکاردھیش بنسل ، وکیل
|
|
14.
|
|
ملند رمیش پھڈکے ،وکیل
|
|
15.
|
|
امرناتھ ،جیوڈیشیل آفیسر
|
|
16.
|
|
پرکاش چندر ا گٹا، جیوڈیشیل آفیسر
|
|
17.
|
|
دنیش کمار پالیوال ، جیوڈیشیل آفیسر
بھارتی چناؤ کمیشن
ریاست کرناٹک کے قانون ساز اسمبلی انتخابات 2019 کے لئے ایگزٹ پول پا پابندی عائد
نئی دلّی، 02 دسمبر /بھارت کے انتخابی کمیشن نے 26 نومبر، 2019 کو ریاست کرناٹک کے قانون ساز اسمبلی انتخابات 2019 کے لئے ایگزٹ پول پر پابندی عائد کرنے سے متعلق ایک نوٹی فکیشن نمبر576/EXIT/2019/SDR/Vol جاری کیا ہے۔ یہ نوٹی فکیشن تمام متعلقین کی اطلاع کے لئے منسلک کیا گیا ہے۔
براہ کرم یہ نوٹی فکیشن ملاحظہ فرمانے کے لئے پریس انفارمیشن بیورو کی ویب سائٹ پر مذکورہ خبر پر کلک کریں۔
۔۔۔۔۔۔
U.5482
(Visitor Counter : 55